Diari Oficial de la Generalitat Valenciana


Sumari del DOGV 3901, del 20-12-2000 (2000/9935)

ORDRE de 24 de novembre de 2000, de la Conselleria d'Indústria i Comerç, per la qual s'amplia la dotació pressupostària a càrrec de les línies destinades a la concessió d'ajudes en matèria de modernització del comerç interior i promoció comercial.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3901

Data del DOGV
:   20-12-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/9935


Data del document
:   24-11-2000

Organisme emissor
:   Conselleria d'Indústria i Comerç

Tipus de document
:   Ordre

Anàlisi jurídica

 Descriptors 

:   * ajuda a les empreses
    * comerç interior
    * promoció comercial
    * suport econòmic
    * petita i mitjana empresa
    * ajuda pública

ORDRE de 24 de novembre de 2000, de la Conselleria d'Indústria i Comerç, per la qual s'amplia la dotació pressupostària a càrrec de les línies destinades a la concessió d'ajudes en matèria de modernització del comerç interior i promoció comercial. [2000/9935]
  
Mitjançant Ordre de 4 d'abril de 2000, de la Conselleria d'Indústria i Comerç, es publiquen les línies pressupostàries i es determinen els crèdits màxims que financen les ajudes a la modernització del comerç interior i promoció comercial per a l'exercici 2000, convocades per mitjà d'Ordre d'aquesta Conselleria de 22 de desembre de 1999.
  
Mitjançant ordres de 19 de juliol i de 7 d'agost es modifiquen els crèdits màxims destinats a finançar les ajudes anteriorment indicades.
  
Finalitzada l'avaluació de les sol·licituds presentades a l'empara de les corresponents ordres de convocatòria, resulta necessari procedir a l'ajust entre les distintes línies pressupostàries afectes a aquestes, de manera que es produïsca una adequació entre les quantitats disponibles i les sol·licituds presentades.
  
Per tant, atés que hi ha crèdit pressupostari disponible, després de la realització dels ajustos abans esmentats, per la present ordre es fa pública l'ampliació de la dotació pressupostària destinada a la concessió de les dites ajudes regulades per mitjà d'Ordre de 22 de desembre de 1999.
  
Pel que s'ha exposat, i de conformitat amb l'article 47 del Text Refós de la Llei d'Hisenda Pública Valenciana,
  
ORDENE
  
Primer
  
S'amplia per a l'exercici de 2000 la dotació pressupostària destinada a finançar les ajudes en matèria de modernització del comerç interior i promoció comercial, convocades per mitjà d'Ordre de la Conselleria d'Indústria i Comerç de 22 de desembre de 1999, publicada mitjançant Ordre de la dita Conselleria de 4 d'abril de 2000, a càrrec de la secció 11, programa 622.10, Ordenació i Promoció Comercial:
  
- Línia 702/000/00 (codi comptable 3.091), import global màxim 600.795.276 pessetes, la qual cosa suposa un increment de 75.127.826 pessetes respecte a la dotació anterior.
  
Ajudes per a despeses d'inversió previstes en el capítol VII del títol IV, de l'Ordre de 22 de desembre de 1999, excepte les regulades en l'article 39.5 i en el capítol VI del títol IV, de l'esmentada ordre, excepte els que s'esmenten en l'article 37 punts 1, 2.a i 2.d.
  
- Línia 706/000/00 (codi comptable 3095), import global màxim 426.695.970 pessetes, la qual cosa suposa un increment de 70.070.341 pessetes respecte a la dotació anterior.
  
Ajudes per a despeses d'inversió previstes en l'article 37, punts 1 i 2.a del capítol VI del títol IV de l'Ordre de 22 de desembre de 1999.
  
Segon
  
La present ordre entrarà en vigor el dia de hui, sense perjudici de la posterior publicació en el Diari Oficial de la Generalitat Valenciana.
  
València, 24 de novembre de 2000
  
El conseller d'Indústria i Comerç